93/379/ETY: Neuvoston päätös, tehty 14 päivänä kesäkuuta 1993, monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi



Virallinen lehti nro L 161 , 02/07/1993 s. 0068 - 0074

Suomenk. erityispainos Alue 13 Nide 24 s. 0080

Ruotsink. erityispainos Alue 13 Nide 24 s. 0080



NEUVOSTON PÄÄTÖS, tehty 14 päivänä kesäkuuta 1993, monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi (93/379/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että neuvosto on tehnyt yritysympäristön kehittämisestä ja yhteisön yritysten, erityisesti pienten ja keskisuurten yritysten (PK-yritysten) kehittämisen edistämisestä 28 päivänä heinäkuuta 1989 päätöksen 89/490/ETY(3), jota on tarkistettu päätöksellä 91/319/ETY(4), yrityksille, erityisesti pienille ja keskisuurille yrityksille, myös käsityöyrityksille suunnatuista yhteisön tukitoimista 17 päivänä kesäkuuta 1992 annetussa päätöslauselmassa(5) neuvosto on vahvistanut sitoumuksensa tukea yritysten hyväksi toteutettujen toimenpiteiden lujittamista, tässä päätöslauselmassa neuvosto suosittelee komissiolle, että komissio toissijaisuusperiaatetta noudattaen toteuttaisi edelleen tarvittavia toimenpiteitä luodakseen yritysten, erityisesti pienten ja keskisuurten yritysten kilpailukykyä edistävän ympäristön ja seuratakseen näiden yritysten sijoittumista sisämarkkinoille vuoden 1992 jälkeen; neuvosto on myös kehottanut komissiota toimittamaan neuvostolle vuoden 1992 loppuun mennessä asiasta tehtyjen arvioiden perusteella ehdotukset, joita se pitää tarpeellisina yritysten hyväksi toteutettavan politiikan jatkamisen varmistamiseksi, sisämarkkinoiden voimakas kehitys muodostaa yritysten pääasiallisen haasteen lähimpien vuosien aikana, joten on tarpeen, että PK-yritykset saavat tyhjentävää tietoa tästä yhteisön kehityksestä, riippumattomat asiantuntijat ovat arvioineet päätöksen 91/319/ETY 3 artiklan mukaisesti kaikkien nykyisen ohjelman näkökulmien osalta saadut tulokset; komissio on esittänyt siitä kertomuksen ja omia havaintojaan Euroopan parlamentille ja neuvostolle, tässä kertomuksessa vahvistetaan yhteisön tähän asti toteutetun yrityspolitiikan perusta, merkitys ja laatu samalla, kun siinä esitetään tärkeitä ehdotuksia tiettyjen toimenpiteiden suunnasta, taloudellisen tilanteen kehitys vaatii aloitetta kasvun uudelleenkäynnistämiseksi, minkä onnistumisessa PK-yrityksillä on merkittävä osa, ja edellyttää, että yhteisön PK-yritysten hyväksi ehdotetaan annettavaksi toimintaohjelma, jossa tämä uusi painopiste otetaan täysin huomioon, Edinburghissa 11 ja 12 päivänä joulukuuta 1992 kokoontunut Eurooppa-neuvosto on tunnustanut "PK-yritysten merkityksen työpaikkojen luomisessa ja talouden elvyttämisessä"; on aiheellista vähentää yhteisön lainsäädännöstä aiheutuvia kustannuksia, nopeuttaa toimenpiteitä, joilla yhteisö suosii PK-yrityksiä, jotka ovat osoittaneet arvonsa yhteisön tasolla ja toteuttaa erityisesti PK-yritysten yksityisiä investointeja kannustavia toimenpiteitä, on tarpeen pitää yllä yrityspolitiikan yhtenäistä kehystä varmistamalla toisaalta tämän politiikan painopistealueiden lujittaminen kasvupyrkimysten yhteydessä ja toisaalta varmistamalla muiden yrityspolitiikan osien jatkuvuus, komissio on antanut neuvostolle yhteisön yrityspolitiikkaa koskevan tiedonannon nimeltä "yritysnäkökulma Euroopan kasvun ytimenä", komissio on jättänyt neuvostolle kahden viime vuoden aikana useita tiedonantoja PK-yritysten hyväksi toteutetuista toimenpiteistä (esimerkiksi alihankinta, keskinäinen takuuyhtiö, PK-yritysten osallistuminen julkisiin urakoihin), tätä päätöstä sovelletaan kaikkiin yrityksiin riippumatta niiden toimialasta, koosta, oikeudellisesta rakenteesta (myös osuustoiminnallisiin yrityksiin ja keskinäisiin yhtiöihin sekä yhdistyksiin ja säätiöihin) tai maantieteellisestä asemasta niin, että se koskee kuitenkin erityisesti PK-yrityksiä ja yritysten perustajia, myös kauppa- ja jakeluyrityksiä, käsiteollisuusyrityksiä, perheyrityksiä ja nuoria yrittäjiä, PK-yritysten määrittelyn osalta on tarpeen noudattaa suuntaviivoja, jotka seuraavat yhteisön toimenpiteiden yhteydessä käytettävistä PK-yritysten määritelmistä annettua komission tiedonantoa [SEC(92)351, lopullinen, 29 päivänä huhtikuuta 1992], PK-yrityksillä, erityisesti uusilla yrityksillä on merkittävä paikka taloudessa yleensä sekä alueellisessa kehityksessä, missä niillä on ensisijainen merkitys voimakkuuden, tuottavuuden, mukautuvuuden ja innovaatiokyvyn kannalta, tehokkaaseen kilpailuun perustuvan yhteisön yrityspolitiikan kehittäminen on erittäin tärkeää Euroopan talouden kilpailukyvyn kasvulle, työllisyyden kasvulle, yhteisön taloudelliselle ja sosiaaliselle yhteenkuuluvuudelle sekä markkinoiden jatkuvalle laajenemiselle vuoden 1993 jälkeen, tämä politiikka koskee ensi sijassa yritysten hallinnon, oikeuden ja verotuksen ympäristön, yhteisön yrityksille suuntaaman tiedotuksen tehostamista ja laajentamista, yhteistyön ja liikekumppanuuden elvyttämistä yritysten välillä sekä yhteisön keinojen edistämistä ja yhteensovittamista yritysten, erityisesti PK-yritysten hyväksi, PK-yrityksille tarjottuja mahdollisuuksia rakennerahastojen ja yhteisön tutkimus- ja kehitysohjelmien sekä muiden, esimerkiksi julkisia urakoita koskevien yhteisön ohjelmien yhteydessä on parannettava ja hyödynnettävä paremmin, toimintaohjelman tehokkuutta voidaan edistää pitämällä yllä komission säännöllisiä yhteyksiä yritysorganisaatioiden kanssa, tässä yhteydessä on aiheellista kannustaa PK-yrityksiä parantamaan edustustaan Euroopan tasolla, merkittävä osa yritysten hyväksi tarkoitetuista toimenpiteistä toteutetaan kuitenkin jäsenvaltioiden tasolla ja yhteisön toimenpiteillä on pyrittävä niiden täydentämiseen, yhteisö, joka noudattaa toissijaisuusperiaatetta, puuttuu asioihin toimintaohjelmilla vain, jos jonkin ehdotetun toimenpiteen tavoitteita ei voida saavuttaa riittävän hyvin jäsenvaltioiden tasolla toteutetulla toiminnalla, ja voidaan siis saavuttaa paremmin yhteisön tasolla toteutetulla toimenpiteellä, yhteisön toimintaohjelman yhteydessä toteuttamat keinot ja toimenpiteet ovat suhteessa toivottuun tavoitteeseen, siksi on tarpeen toteuttaa ohjelma, joka kestää 31 päivään joulukuuta 1996 saakka, ja osoittaa siihen riittävästi varoja niin, että sillä voidaan saavuttaa kasvun elvytystä, työpaikkojen luontia ja yhteisön taloudellista ja sosiaalista yhteenkuuluvuutta koskevat tavoitteet, ja perustamissopimuksessa ei ole muita määräyksiä tämän päätöksen antamiseen kuin 235 artiklan määräykset, ON PÄÄTTÄNYT SEURAAVAA: 1 artikla Ohjelma, jonka tarkoitus on vahvistaa painopistetoimia ja varmistaa yrityspolitiikan jatkuvuus, tulee voimaan ensimmäisestä päivästä heinäkuuta 1993. Tämä ohjelma koskee kaikkia yrityksiä, erityisesti pieniä ja keskisuuria yrityksiä (PK-yrityksiä). 2 artikla Edellä 1 artiklassa tarkoitetulla ohjelmalla, johon liittyvät toimenpiteet täsmennetään liitteessä I, pyritään seuraaviin tavoitteisiin: I Yrityspolitiikan painopistealueita vahvistetaan kasvun kiihdyttämiseksi yhteisössä A parannetaan yritysten hallinnollista ja oikeudellista ympäristöä mukaan luettuna välillisen verotuksen alue yhteisön verotuslainsäädännön PK-yrityksille aiheuttamien kustannusten vähentämiseksi B helpotetaan yhteisöä koskevan tiedon saantia yrityksissä C parannetaan yrityskumppaneiden etsintäverkkoja D kehitetään edelleen keinoja yrittäjien saamiseksi suoraan kosketukseen ja osallisiksi ylikansalliseen alihankintaan E varmistetaan täysimääräinen PK-yritysten etujen huomioon ottaminen yhteisön eri aloitteissa ja politiikoissa. II Varmistetaan yrityspolitiikan jatkaminen ja lujittaminen varsinkin yritysten, erityisesti PK-yritysten, eurooppalaistamisen ja kansainvälistämisen edistämiseksi A kannustetaan PK-yritysten, mukaan luettuna käsiteollisuusyritysten, mukautumista rakenteellisiin muutoksiin ja sisämarkkinoiden mukanaan tuomiin muutoksiin, varsinkin tiedotusta, kokemusten vaihtoa ja ylikansallista yhteistyötä koskevilla toimenpiteillä B kehitetään yrityksille parempi taloudellinen ympäristö C parannetaan yritysten taloudellisen kehityksen havainnointia osana sisämarkkinoiden tehokasta ja voimakasta toteutumista D arvioidaan ja kehitetään yrityspolitiikkaa. 3 artikla 1 Komissio toteuttaa yhteisön tasolla tarvittavia toimenpiteitä 1 ja 2 artiklassa määrättyjen tavoitteiden saavuttamiseksi siinä määrin kuin niitä ei voida toteuttaa paremmin jäsenvaltioiden tasolla, ottaen huomioon kaikkien arviointikertomusten tulokset. 2 Jäljempänä 4 artiklassa määritettyä menettelyä noudattaen määrätään toimenpiteistä, jotka koskevat: - tarvittavien, tämän päätöksen soveltamiseksi suunniteltujen hankkeiden hyväksyntää, kokeellista toteutusta tai laajennusta, - sisällön, aikataulun ja taloudellisen tuen vahvistamista toimenpiteiden ja ehdotuspyyntöjen osalta, - saatujen tulosten ajoittaista arviointia kunkin hankkeen yhteydessä erityisohjelmissa määrättyjen aikataulujen mukaisesti. 3 Jäljempänä 4 artiklassa tarkoitettu komitea voi tutkia kaikki muut 1 artiklassa tarkoitettua ohjelmaa koskevat kysymykset. 4 Komissio antaa joka vuosi komitealle tämän päätöksen toteuttamisesta kertomuksen, joka sisältää sen kaikilla osa-alueilla saavutetut edistysaskeleet, mukaan luettuna hallinnon yksinkertaistaminen ja seuraavat tiedot, jotka koskevat: - euroneuvontakeskuksia: - tilastotietoja neuvoja kysyneiden yritysten määrästä, - muutoksia organisaatiossa, toimitetuissa palveluissa ja rahoituksessa, - Europartneriat- ja Interprise-ohjelmia: - tilastotietoja osallistuvien yritysten koosta ja toimialasta, - toteutettujen toimenpiteiden seurannasta, - muutoksista tapahtumien järjestämisessä tai rahoituksessa. 4 artikla Komissiota avustaa komitea, jossa on jäsenvaltioiden edustajat ja puheenjohtajana komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jonka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamisesta enintään kolmella kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 5 artikla Komissio antaa Euroopan parlamentille, neuvostolle ja talous- ja sosiaalikomitealle viimeistään maaliskuun 1996 loppuun mennessä ulkoisen arviointikertomuksen tämän päätöksen soveltamisesta, mukaan luettuna kustannus/hyöty -kertomus, sekä ehdotukset, joita se pitää tehtyjen arvioiden perusteella tarpeellisina. Komissio antaa Euroopan parlamentille, neuvostolle ja talous- ja sosiaalikomitealle vuoden 1995 ensimmäisen puoliskon aikana kertomukset: - verkkojen tulevasta toiminnasta, erityisesti tuotteiden, tavoiteryhmien ja rahoituksen osalta, mukaan luettuna omavaraisuuden mahdollisuudet, tuoreimpien arviointikertomusten suositusten perusteella, - tämän päätöksen soveltamisalan ulkopuolella ja tämän päätöksen soveltamiseksi tehtyihin aloitteisiin perustuvien yhteisön eri ohjelmien yhteensovittamisesta, josta on ilmeistä etua PK-yrityksille ja käsiteollisuudelle 6 artikla 1 Tämä asetus tulee voimaan 1 päivänä heinäkuuta 1993 ja on voimassa 31 päivään joulukuuta 1996. 2 Talousarviosta vastuussa olevat viranomaiset päättävät käytettävissä olevista määrärahoista kunakin tilikautena ottaen huomioon Euroopan yhteisöjen yleiseen talousarvioon sovellettavan talousasetuksen 2 artiklassa tarkoitetut asianmukaisen varainhoidon periaatteet. 3 Tämän päätöksen täytäntöönpanoon tarvittava arvioitu kokonaissumma, sellaisena kuin se arvioidaan liitteessä II ja siinä määrin kuin tämä summa liittyy keskipitkän aikavälin taloudellisiin näkymiin, on 112,2 miljoonaa ecua. Tähän summaan sisältyy vuodelle 1993 tarkoitettu talousarvion mukainen 24,8 miljoonan ecua, toisin sanoen myös nykyisten PK-ohjelmien loppuun saattamiseen tarvittava summa. 7 artikla Tällä päätöksellä korvataan sen voimaan tullessa päätös 89/490/ETY. Tehty Luxemburgissa 14 päivänä kesäkuuta 1993. Neuvoston puolesta Puheenjohtaja J. TRØJBORG (1) EYVL N:o C 150, 31.5.1993 (2) EYVL N:o C 161, 14.6.1993, s. 6 (3) EYVL N:o L 239, 16.8.1989, s. 33 (4) EYVL N:o L 175, 4.7.1991, s. 32 (5) EYVL N:o C 178, 15.7.1992, s. 8 LIITE I 2 ARTIKLASSA TARKOITETUT TOIMENPITEET I YRITYSPOLITIIKAN PAINOPISTEALUEITA VAHVISTETAAN KASVUN ELVYTTÄMISEKSI YHTEISÖSSÄ A. Parannetaan yritysten hallinnollista ja oikeudellista ympäristöä mukaan luettuna välillisen verotuksen alue Erityisesti hallinnon yksinkertaistamistyön jatkaminen ja seurantatoimenpiteiden kannustaminen jäsenvaltioissa, yhteisön lainsäädännön vaikutuksen arviointi, yhteisön lainsäädännön lujittaminen yritysten siirron ja perustamisen kaltaisten näkökohtien erityistarkastelu, PK-yrityksiä edustavien järjestöjen säännöllinen ja perusteellinen kuuleminen. B. Helpotetaan yhteisöä koskevan tiedon saantia yrityksissä. Euroneuvontakeskusten laadullinen kehittäminen, niiden toiminnan parantaminen ja mukauttaminen PK-yritysten uusiin tarpeisiin, mukaan luettuna neuvonta yrityksille, jotka voivat osallistua yhteisön ohjelmiin (esimerkiksi tutkimus, julkiset urakat, paremmat ympäristökäytännöt), rahoituksen vakiinnuttaminen, erityisesti keskittämällä työ ja kehitys olemassa olevaan verkkoon, tiedonvaihtokeskusten verkon laajentaminen Euroopan talousalueelle (ETA) sekä Keski- ja Itä-Euroopan maihi (CCEE) ja Välimeren maihin, erityisesti Maghreb-maihin näiden maiden hyväksi toteutettavien erityistoimenpiteiden yhteydessä. C. Parannetaan yrityskumppaneiden etsintäverkkoja. Yrityskumppaneiden luottamuksellisen hakuverkon (BC-NET) hinnoittelujärjestelmän laadullinen parantaminen ja vähittäinen mukauttaminen pyrkimyksenä lähestyä omavaraisuutta mahdollisuuksien rajoissa, yrityskumppaneiden ei-luottamuksellisen hakuverkon (BRE) laadullinen kehittäminen. D. Kehitetään edelleen keinoja yrittäjien saamiseksi suoraan kosketukseen ja osalliksi ylikansalliseen alihankintaan. Erityisesti Europartneriat ja Interprise -ohjelmien pohjalta toteutettujen toimenpiteiden valmistelun, toteuttamisen ja seurannan tehostaminen, alihankintamarkkinoiden tuntemuksen parantaminen, varmentamis- ja standardointimenettelyjen lähentämisen edistäminen sekä suurten ja pienten yritysten välisen yhteistyön edistäminen. E. Varmistetaan PK-yritysten etujen täysimääräinen huomioon ottaminen yhteisön eri aloitteissa ja politiikoissa. Yhteisön keinojen kehittäminen niin, että PK-yritykset voivat osallistua täysin kaikkiin yhteisön toimintoihin ja ohjelmiin, mukaan luettuna yrityspolitiikan välineet, rakennerahastot, teknologian mahdollisuuksien tutkimus- ja kehitysohjelmat, joilla varmistetaan PK-yritysten entistä parempi osallistuminen muun muassa yksinkertaistamalla tarvittavia menettelyitä. II VARMISTETAAN YRITYSPOLITIIKAN JATKAMINEN JA LUJITTAMINEN VARSINKIN YRITYSTEN, ERITYISESTI PK-YRITYSTEN, EUROOPPALAISTAMISEN JA KANSAINVÄLISTÄMISEN EDISTÄMISEKSI A. Kannustetaan PK-yritysten mukautumista rakenteellisiin muutoksiin ja sisämarkkinoiden mukanaan tuomiin muutoksiin PK-yritysten tarpeiden tunnistaminen ja toimenpiteiden kehittäminen muun muassa mallitoimintojen perusteella, myös pienten yritysten ja käsiteollisuusyritysten, kauppa- ja jakeluyritysten, osuuskuntien, keskinäisten yhtiöiden, yhdistysten ja säätiöiden sekä yritysten perustajien ja nuorten yrittäjien osalta niin, että nämä saavat mahdollisuuden selvitä rakennemuutoksista, havaita paremmin markkinoidensa eurooppalaisen ulottuvuuden ja käyttää hyväkseen sisämarkkinoiden mahdollisuuksia erityisesti standardoinnin, varmentamisen ja julkisten urakoiden osalta. B. Kehitetään yrityksille parempi taloudellinen ympäristö Tutkitaan mahdollisuuksia helpottaa PK-yritysten pääsyä rahoituksen ja vakuuksien lähteille, mukaan luettuna kansainväliset takausyhtiöt ja riskipääomatoiminta, arvioidaan jälkimarkkinoiden kehityksen mahdollisuus ja toteutettavuus, helpotetaan PK-yritysten mahdollisuuksia käyttää yhteisön tarjoamia rahoituskeinoja ilman, että se edellyttää yritysten rahoittamista. C. Parannetaan yritysten taloudellisen kehityksen havainnointia osana sisämarkkinoiden tehokasta ja voimakasta täytäntöönpanoa PK-yritysten eurooppalainen havainnointi, PK-yrityksiä koskevien tilastojen parantaminen välttämällä lisärasitusten aiheuttamista yrityksille. D. Arvioidaan ja kehitetään yrityspolitiikkaa Nykyisen politiikan ja toimenpiteiden arviointi, ehdotusten kehittäminen uusiksi yhteisön toimenpiteiksi alueilla, joilla on vaikutusta yrityksiin. LIITE II >TAULUKON PAIKKA>